ທ່ານໂອບາມາ ພົບປະກັບໜ່ວຍ Navy SEAL
ປະທານາທິບໍດີໂອບາມາ ຈະພົບປະກັບກຳລັງພິເສດ ທີ່ພົວພັນກັບການສ້ງຫານ ນາຍ bin Laden
ປະທານາທິບໍດີສະຫະລັດທ່ານບາຣັກໂອບາມາຈະພົບປະ ກັບບັນດາສະມາຊິກ ຂອງກຳລັງພິເສດ Navy SEAL ຂອງສະຫະລັດທີ່ພົວພັນໃນການບຸກເຂົ້າໄປຈັບຊຶ່ງໄດ້ສັງ ຫານຫົວໜ້າກຸ່ມກໍ່ການຮ້າຍອາລກາຍດານາຍ Osama bin Laden ທີ່ປະເທດປາກິສຖານ ປະທານາທິບໍໂອບາມາຈະເດີນທາງໄປຍັງຄ້າຍ Fort Campbell ໃນລັດ Ken tucky ເພື່ອຂອບອົກຂອບ ໃຈເປັນການສ່ວນໂຕ ຕໍ່ກຳລັງພິເສດ Navy SEAL ແລະສະມາຊິກອື່ນໆໃນກອງທັບສະຫະລັດ ໃນການ ຮັບໃຊ້ຊາດຂອງພວກເຂົາເຈົ້າ ລຸນຫຼັງການບຸກເຂົ້າໄປ ຈັບໃນຕອນເຊົ້າຂອງມື້ວັນຈັນ ທີ່ເຮືອນນາຍ bin La- den ຢູ່ເມືອງ Abbottabad ປະເທດປາກິສຖານ ເຈົ້າໜ້າທີ່ສະຫະລັດກ່າວວ່າ ການທົບທວນໃນຂັ້ນຕົ້ນເບິ່ງເອກກະສານຕ່າງໆທີ່ຢຶດໄດ້ຈາກ ເຮືອນນາຍ bin Laden ສະແດງໃຫ້ເຫັນວ່າ ກຸ່ມກໍ່ການຮ້າຍອາລກາຍດາ ໄດ້ພິຈາລະນາ ວາງແຜນໂຈມຕີຕໍ່ການຮ້າຍໃສ່ລົດໄຟໃນສະຖານທີ່ບໍ່ໄດ້ລະບຸຢູ່ໃນສະຫະລັດໃນວັນຄົບຮອບ ປີທີ 10 ຂອງການໂຈມຕີໃນວັນທີ 11 ກັນຍາ ປີ 2001 ນັ້ນ ເອກກະສານສະບັບນຶ່ງ ຂອງກະຊວງຮັກສາຄວາມປອດໄພແຫ່ງຊາດສະຫະລັດ ທີ່ອົງການ ຂ່າວຕ່າງໆຂອງສະຫະລັດໄດ້ຮັບໃນວັນພະຫັດວານນີ້ແຈ້ງວ່າ ກຸ່ມກໍ່ການຮ້າຍອາລກາຍດາ ໄດ້ຄິດກ່ຽວກັບການຫາທາງ ເຮັດໃຫ້ລົດໄຟຕົກລາງ ຈາກຂົວແຫ່ງໃດແຫ່ງນຶ່ງ ຫຼືຕົກລົງໄປ ໃນເຫວເລິກ ເຈົ້າໜ້າທີ່ເວົ້າວ່າ ເຂົ້າເຈົ້າບໍ່ມີຫຼັກຖານວ່າ ແຜນການດັ່ງກ່າວນີ້ໄດ້ມີການນຳ ໃຊ້ແລ້ວ ຂະນະດຽວກັນອົງການຊີໄອເອລາຍງານວ່າ ໄດ້ມີການເຊົ່າເຮືອນ ເພື່ອໃຊ້ເປັນບ່ອນຫຼົບລີ້ ໃຫ້ພວກສອດແນມຈຸນ້ອຍໆຈຸນຶ່ງທີ່ເມືອງ Abbottabad ເພື່ອຕິດຕາມຊິ້ງຊອມມາເປັນເວ ລາຫຼາຍໆເດືອນເບິ່ງເຮືອນບ່ອນທີ່ນາຍ bin Laden ອາໄສຢູ່ ໜັງສືພິມ Washington Post ທີ່ອ້າງຄຳເວົ້າຂອງເຈົ້າໜ້າທີ່ສະຫະລັດລາຍງານວ່າອົງການຊີໄອເອໄດ້ໄປຍັງລັດຖະ ສະພາສະຫະລັດ ໃນເດືອນທັນວາປີກາຍນີ້ ເພື່ອຂໍສິດອຳນາດໃນການນຳໃຊ້ເງິນຫຼາຍສິບ ລ້ານໂດລາ ພາຍໃນງົບປະມານຂອງທາງອົງການ ສຳລັບນຳໄປເຊົ່າເຮືອນດັ່ງກ່າວ